
J e g y z ő k ö n y v

Készült Bácsalmás Város Önkormányzata Képviselő-testületének 2015. június 9-én, 8 óra 30 perc kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Tóth Árpád alpolgármester, dr. Bakó Mária Lujza, Csémy László, Légrádi Mária, Nagy Gábor és Turcsányi Csaba (később érkezett) képviselők (6);

Patocskai Ibolya jegyző, Farkas Zoltánné szociális és hatósági osztályvezető, Hortyiné Lapostyán Katalin pénzügyi, beruházási és üzemeltetési megbízott osztályvezető, Horváth István pénzügyi ügyintéző, dr. Párczen Zoltán igazgatási és jogi ügyintéző, valamint Kiss Balázs pályázati referens (6);

Jegyzőkönyvvezető: Zobokiné Bite Gyöngyi testületi ügyintéző;

Távolmaradásukat jelezték: Németh Balázs polgármester, Márai András és Schaffer Tünde képviselők (3).
Tóth Árpád alpolgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 5 fő jelen van (56 %). Elmondja, hogy a mai ülést Németh Balázs polgármester távollétében ő fogja levezetni. Távolmaradását jelezte még Schaffer Tünde és Márai András képviselő. Jegyzőkönyv-hitelesítőknek dr. Bakó Mária Lujza és Légrádi Mária képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (5 igen szavazattal) az alábbi határozatot hozza:

166/2015. (VI. 09.) Bácsalmás v. öh.
Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete dr. Bakó Mária Lujza és Légrádi Mária képviselőket jelöli ki jegyzőkönyv-hitelesítőknek.

Tóth Árpád alpolgármester a meghívó szerinti napirendet javasolja elfogadásra, majd a javaslatának az elfogadását – más indítvány nem lévén – szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:
167/2015. (VI. 09.) Bácsalmás v. öh.
Napirend megállapítása 
Határozat

I.
Bácsalmás Város Önkormányzatának Képviselő-testülete a 2015. június 9-i rendkívüli ülésén a következő napirendi pontokat tárgyalja meg:

1. Bácsalmás Város 2015-2019. évi sportkoncepciójának elfogadása (1. sz. előterjesztés)
2. BM önerő alap előleg leigénylése (2. sz. előterjesztés)
3. Önkormányzati feladatellátást szolgáló fejlesztések támogatására megjelent pályázaton való indulás és szükséges önrész biztosítása, ill. az előző határozat visszavonása (3. sz. előterjesztés)
Zárt ülésen:

1. Dr. Sövény Mihály József, Sövény József Lőrinc és dr. Sövény Zita eladók és Vida Sándor vevő adásvételi szerződése ügyében benyújtott kifogás elbírálása (Z/1. sz. előterjesztés)
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont
Bácsalmás Város 2015-2019. évi sportkoncepciójának elfogadása 

(Az 1. sz. előterjesztés a jegyzőkönyv melléklete.)
Tóth Árpád alpolgármester ismerteti az előterjesztés lényegét, majd – kérdés, észrevétel nem lévén – a sportkoncepció előterjesztés szerinti elfogadását szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:
168/2015. (VI. 09.) Bácsalmás v. öh.
Bácsalmás Város 2015-2019. évi 
sportkoncepciójának elfogadása 
Határozat
Bácsalmás Város Önkormányzatának Képviselő-testülete Bácsalmás Város 2015-2019. évre vonatkozó sportkoncepcióját az előterjesztés és a jelen határozat melléklete szerint, változatlan formában elfogadja.

Határidő: haladéktalanul
Felelős: Németh Balázs polgármester 

Operatív felelős a beruházási és fejlesztési tervben foglaltak végrehajtására: 

Száhl Imre pályázati referens
A határozatról értesül: 

- kivonattal:
1. Németh Balázs polgármester 



2. Patocskai Ibolya jegyző



3. Száhl Imre pályázati referens


4. dr. Párczen Zoltán igazgatási és jogi ügyintéző



5. Prikidánovics Antal oktatási, fejlesztési és gazdálk. ügyintéző

A Képviselő-testület nem kéri jelenteni a határozatban foglaltak végrehajtásának megtörténtét.

A 168/2015. (VI. 09.) Bácsalmás v. öh. jelölésű határozat melléklete a jelen nyílt ülési jegyzőkönyv mellékleteként szerepel.

2. napirendi pont
BM önerő alap előleg leigénylése 

(A 2. sz. előterjesztés a jegyzőkönyv melléklete.)
Légrádi Mária képviselő érdeklődik, hogy a szennyvízpályázat önerejéről van-e szó.

Tóth Árpád alpolgármester igennel válaszol. Hozzáteszi, hogy a csatornázásra költött pénz két részből áll, nagyobbik rész az elnyert támogatás, a kisebbik rész a lakossági befizetésekből adódik. Az előző ciklus képviselő-testületi határozatainak, pályázatainak köszönhetően csökkent az önerő, nagyobb pályázati támogatást kaphattak, az így felszabaduló önerőt helyreállításokra, fejlesztésekre tudják fordítani. 
Hortyiné Lapostyán Katalin PBÜ mb. osztályvezető kijelenti, hogy lakossági pénzből 70 M Ft-ot használnak fel. A befizetések folyamatosak. A későbbiekben befolyt összeget felújításokra, utak rendbetételére használnák fel. Rövid időn belül 132 M Ft-ot kell kifizetni, amelynek egy részére nyújtanának be pályázatot. 
Turcsányi Csaba képviselő 8 óra 50 perckor csatlakozik a jelenlévőkhöz.

Hortyiné Lapostyán Katalin PBÜ mb. osztályvezető megjegyzi, hogy a pályázatban vannak nem támogatott műszaki tartalmak, pl. 27 M Ft a Kähny Kft. telephelyéhez vezető útszakasz csatornázása és a szennyvíztelep egyik műszaki tartalma, ami teljes egészében az önkormányzat költsége.
Dr. Bakó Mária Lujza képviselő érdeklődik, hogy a határozatban nem kell-e nevesíteni a megvalósítandó műszaki tartalmat.

Patocskai Ibolya jegyző nemmel válaszol, hozzátéve, hogy a határozati javaslatot az előterjesztés szerinti formában kérte a pályázatot beadó projektmenedzser.

Tóth Árpád alpolgármester az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:
169/2015. (VI. 09.) Bácsalmás v. öh.
BM önerő alap előleg leigénylése 
Határozat
1.  Bácsalmás Város Önkormányzatának Képviselő-testülete (a továbbiakban: Képviselő-testület) a KEOP 1.2.0/09-11-2011-0021 azonosítószámú, Bácsalmás város szennyvízcsatornázása és szennyvíztisztítása megnevezésű pályázathoz 70 000 000 Ft lakossági hozzájárulást kíván felhasználni.

2.  A Képviselő-testület a pályázathoz szükséges saját erő fennmaradó részét az önkormányzat saját költségvetésének terhére fedezi.

3  A Képviselő-testület kinyilvánítja, hogy az esetleges további lakossági befizetések összegét a szennyvízberuházáshoz kapcsolódó nem támogatott műszaki tartalmak megvalósítására kívánja fordítani.

Határidő: azonnal

Felelős: Németh Balázs polgármester 
Operatív felelős: Patocskai Ibolya jegyző
A határozatról értesül: 

- kivonattal:
1. Németh Balázs polgármester



2. Patocskai Ibolya jegyző


3. Hortyiné Lapostyán Katalin PBÜ mb. osztályvezető



4. Kerényi Tamás beruházási ügyintéző
3. napirendi pont
Önkormányzati feladatellátást szolgáló fejlesztések támogatására megjelent pályázaton való indulás és szükséges önrész biztosítása, ill. az előző határozat visszavonása

(A 3. sz. előterjesztés a jegyzőkönyv melléklete.)
Tóth Árpád alpolgármester ismerteti az előterjesztés lényegét. A pályázaton való indulás támogatását kéri. Ismerteti a 2. számú határozati javaslat módosított változatának a lényegét.
Kiss Balázs pályázati referens tájékoztatásul elmondja, hogy korábbi elképzelésük szerint a Baranek-féle háztartási bolt előtti járdaszakasz felújítása is megtörtént volna, de azt a területet érintően − állami tulajdonról lévén szó − nem nyújthatnak be pályázatot. 

Patocskai Ibolya jegyző kijelenti, hogy az eredeti elképzeléshez képest módosult a műszaki tartalom. A harmadik pontot érintően az előterjesztés kiküldése után készült el a költségvetés, a módosított határozati javaslatban már megjelölték a szükséges önrész összegét.
Tóth Árpád alpolgármester az előterjesztés 1. számú határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:
170/2015. (VI. 09.) Bácsalmás v. öh.
Önkormányzati feladatellátást szolgáló fejlesztések 

támogatására megjelent pályázaton való indulás 

és szükséges önrész biztosításáról szóló 

157/2015. (V. 26.) Bácsalmás v. öh. számú 
határozat visszavonása 
Határozat
Bácsalmás Város Önkormányzatának Képviselő-testülete az önkormányzati feladatellátást szolgáló fejlesztések támogatására megjelent pályázaton való indulásról és a szükséges önrész biztosításáról szóló 157/2015. (V. 26.) Bácsalmás v. öh. számú határozatát visszavonja.

Határidő: azonnal

Felelős: Németh Balázs polgármester
Operatív felelős: Kiss Balázs Sándor pályázati referens

A határozatról értesül:

- kivonattal:
1. Németh Balázs polgármester



2. Patocskai Ibolya jegyző


3. Hortyiné Lapostyán Katalin mb. PBÜ osztályvezető


4. Kiss Balázs Sándor pályázati referens



5. Kerényi Tamás beruházási ügyintéző



6. Száhl Imre pályázati referens

A Képviselő-testület nem kéri jelenteni a határozatban foglaltak végrehajtásának megtörténtét.

Tóth Árpád alpolgármester a pótlólag becsatolt, módosított 2. számú határozati javaslat elfogadását szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:
171/2015. (VI. 09.) Bácsalmás v. öh.

Önkormányzati feladatellátást szolgáló fejlesztések 

támogatására megjelent pályázaton való indulás 

és a szükséges önrész biztosítása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy az „Önkormányzati feladatellátást szolgáló fejlesztések támogatására” kiírt pályázati felhívás a) pályázati alcéljára (kötelező önkormányzati feladatot ellátó intézmények fejlesztése, felújítása) pályázatot kíván benyújtani az Anya- és Gyermekvédelmi Központ energiaracionalizálás szempontjából történő korszerűsítése tárgyában. A Képviselő-testület a pályázathoz szükséges 5 % önrészt, azaz 1 574 983 Ft-ot a tartalék terhére biztosítja.

2.
A Képviselő-testület úgy dönt, hogy az „Önkormányzati feladatellátást szolgáló fejlesztések támogatására” kiírt pályázati felhívás b) pályázati alcéljára (belterületi utak, járdák, hidak felújítása) pályázatot kíván benyújtani a Bácsalmás, gróf Teleki József utca keleti oldalán található járda Szent János utca és Dózsa György utca közötti szakaszának felújítására. A Képviselő-testület a pályázathoz szükséges 15 % önrészt, azaz 2 328 436 Ft-ot a tartalék terhére biztosítja.

3.
A Képviselő-testület úgy dönt, hogy az „Önkormányzati feladatellátást szolgáló fejlesztések támogatására” kiírt pályázati felhívás c) pályázati alcéljára (óvodai, iskolai és utánpótlás sport infrastruktúra-fejlesztés, felújítás vagy új sportlétesítmény létrehozása) pályázatot kíván benyújtani a Bácsalmási Hunyadi János Gimnázium udvarában kialakítandó, járási rendezvények lebonyolítására alkalmas atlétikai és tenisz komplexum létrehozása tárgyában. A Képviselő-testület a pályázathoz szükséges 15 % önrészt, azaz 3 528 695 Ft-ot a tartalék terhére biztosítja. 

Határidő: azonnal

Felelős: Németh Balázs polgármester

Operatív felelős: Kiss Balázs Sándor pályázati referens

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. PBÜ osztályvezető



4. Kiss Balázs Sándor pályázati referens



5. Kerényi Tamás beruházási ügyintéző



6. Száhl Imre pályázati referens

Tóth Árpád alpolgármester – több nyílt ülési napirendi pont nem lévén – kéri, hogy zárt ülésen folytassák munkájukat, majd a nyilvános ülést 9.00 órakor berekeszti.
K. m. f.


Németh Balázs polgármester távollétében:


Tóth Árpád
Patocskai Ibolya

alpolgármester
jegyző


dr. Bakó Mária Lujza
Légrádi Mária

képviselők, jegyzőkönyv-hitelesítők

Melléklet Bácsalmás Város Önkormányzatának Képviselő-testülete 17/2015. számú, 

2015. június 9-én megtartott rendkívüli nyílt ülésének jegyzőkönyvéhez
Melléklet a 168/2015. (VI. 09.) Bácsalmás v. öh. jelölésű határozathoz
BÁCSALMÁS VÁROS 

SPORTKONCEPCIÓJA
2015-2019
BEVEZETÉS
Magyarországon a sport helyzete a rendszerváltás ideje óta nagy átalakuláson ment keresztül. Azok a pillérek, amelyek az ország sportját tartották, megszűntek, illetve átalakultak. Az állam, mint a magyar sport fő szponzora, csökkentette szerepvállalását, a nagy vállalatok, vagy megszűntek, vagy átalakultak, mellyel újabb pillér dőlt össze a sportot tartó szerkezetben.
Az állam felmérte, hogy a sportfinanszírozást, annak törvényi kereteit, az átalakult szerkezetet más alapokra kell helyezni.
A Magyar Országgyűlés 2011. június 27-én módosította a sporttörvényt, valamint a Társasági adóról és az osztalékadóról szóló 1996. évi LXXXI. törvényben is változások következtek be. Ez lehetővé teszi az öt látványcsapat-sportág (labdarúgás, kézilabda, kosárlabda, vízilabda és jégkorong) támogatását a társasági adókötelezettség legfeljebb 70%-áig. Azok a vállalkozások, amelyek élnek a támogatás lehetőségével, társaságiadó-kedvezményt továbbá – kisebb mértékű – adóalap kedvezményt is kapnak. Az adókedvezmény részleteit a 2011. július 1-jén megjelent kormányrendelet tartalmazza.
A jelenleg hatályos a sportról szóló 2004. évi I. törvény 55.§-a határozza meg a helyi önkormányzatok sporttal kapcsolatos feladatait. Az önkormányzatok feladatául határozza meg a sporttal foglalkozó helyi szervezetek támogatását:
· együttműködik a helyi sportszervezetekkel, sportszövetségekkel,
· fenntartja és működteti a tulajdonát képező sportlétesítményeket,
· megteremti az iskolai testnevelés és sporttevékenység gyakorlásának feltételeit,
· biztosítja az iskolai sportkörök működéséhez szükséges feltételeket.
Alkotmányunk biztosítja minden, a Magyar Köztársaság területén élő embernek a sporthoz, a mozgáshoz való jogát. Napjainkban egyre többen ismerik fel, hogy a sport nem csak a fizikai, szellemi kondíciónk megőrzésére, hanem közérzetünk, egészségünk jobbá tételére is hivatott, de számuk még mindig kevés.
A rendszeres testedzésre különösen nagy figyelmet kellene fordítani, hiszen ennek élettani hatásai rendkívül jók, ennél fogva nagy szerepet játszik a betegségek megelőzésében.
A rendszeres mozgás (sportolás) nemcsak az érrendszer és a szív állandó kondícióban tartását segíti elő, hanem kedvező élettani hatást gyakorol a különböző ízületi és reumatikus betegségek kialakulásának megelőzésére, valamint a légző- és emésztőszervrendszer kifogástalan működésére.
Ugyanakkor elemzők állítása szerint a sportolási lehetőségek egyre kevésbé versenyképesek a többi szabadidős tevékenységgel. Ennek értelmében a magyar kormány célja, hogy öt éven belül a mai 9 százalékról 20 százalékra, tíz éven belül pedig 30-35 százalékra emelje az aktívan, hetente legalább kétszer fél órát sportoló magyarok számát.
A Magyar Szabadidősport Szövetség álláspontja szerint igen erős szélsőségek vannak a sportolási lehetőségek terén az országban. Míg Budapesten sorban nyílnak a sportcentrumok, addig az 1500-nál kisebb lakosú településeken szinte semmilyen sportolási lehetőség sincs, legfeljebb a focipálya.
Elmondható, hogy a szabadidősport hangulata régen teljesen más volt. Az emberek nagy tömegénél jelentkező pénzszűke mindenre – így a szabadidősportra is – rányomja a bélyegét. Manapság kevesebben sportolnak - a pénzhiány miatt kevésbé nyitottak az emberek, a mindennapi gondjaikkal vannak elfoglalva.
Napjaink egyik legsúlyosabb problémája az egyre jobban terjedő drogfogyasztás, mely elsősorban az ifjúságot érinti. A sport, a mozgás nemcsak a fiatalok fizikai állóképesség fejlesztésének, hanem szabadidejük hasznos eltöltésének is, így a prevenciós feladatok megvalósításának is hatékony eszköze.
Bácsalmás város sportkoncepciójának célja, hogy meghatározza azokat a közép és hosszú távú feladatokat, melyek a Sporttörvénnyel, valamint az Európai Sport Charta-bán megfogalmazott eszmékkel összhangban lehetővé teszik, mind a lakosság egészségesebb, mozgásgazdagabb életmódjának, mind a versenysportra hivatott fiatalok sportolási lehetőségének kialakulását, kialakítását.

HELYZETELEMZÉS
Bácsalmás általános jellemzése
Bácsalmás város a Dél-alföldi régióban, Bács-Kiskun megyében található, a régió 53 városa közül a 33. legnagyobb népességű a 2014. január 1-jei adatok szerint. A Dél-Alföldi régió, amely az ország délkeleti és déli területén, a Bács-Kiskun, Békés és Csongrád megye által lefedett területen helyezkedik el, az ország legnagyobb kiterjedésű régiója, ugyanakkor a régió az ország legritkább településhálózatával rendelkezik.
A város az ország egyik leghátrányosabb helyzetű járásának központja. A 290/2014. (XI:26.) Kormányrendelet 3. számú melléklete Bácsalmás járást komplex programmal fejlesztendő járásként definiálja. Bácsalmás a járás központja. A város közvetlen vonzáskörzetét a járás további 9 települése jelenti, amelyek a következők: Bácsbokod, Bácsborsód, Katymár, Madaras, Kunbaja, Csikéria, Bácsszőlős, Tataháza, Mátételke. A járás lakosságának 33,99%-át (KSH, 2013) Bácsalmás város népessége adja. A járás területe 522,59 km², lakónépessége 19 780 fő, népsűrűsége pedig 38 fő/km² volt 2013-ban. Területfejlesztési szempontból a települések a Bácsalmási és a Bajai kistérséghez tartoznak.
Bácsalmás meghatározó szerepet tölt be a járás közlekedésében. Forgalmas vasúti csomóponttal rendelkezik. Jelentős átmenő forgalmat jelent a Bácsalmás – Bajmok határátkelő. A város közúthálózatának gerince a település közelében található 55-ös számú főút, amely Mélykúton (5312.sz. úton), illetve Tataházán (5501. sz. úton) át könnyen elérhető.
A városnak természetvédelmi szempontból figyelemre méltó, értékes területei vannak. Ilyen a település központjában lévő Kossuth Park, ahol 300 éves kocsányos tölgyek találhatóak, valamint a közeli Sós-tó környéke, amely országosan elismert az itt fellelhető, Európa legnagyobb összefüggő populációját alkotó gyapjas gyűszűvirágról (Digitális lanata). Folyó vize a Kígyós patak, amelyből egy 12 hektár területű Horgásztó lett kialakítva a horgászok és a védett vízimadarak örömére. 
A város állandó népességének száma 7126 fő, amelynek többsége magyar, de élnek a településen szép számban német és horvát nemzetiségűek, valamint cigány etnikum is. 2001 és 2011 között a az állandó népesség Bácsalmáson 701 fővel, míg a lakónépesség 897 fővel csökkent (2011-ben 6753 fő)
A bácsalmási lakosság korösszetételében bekövetkező változások tendenciája állandó. Megfigyelhető a 0-14 éves korosztály folyamatos csökkenése: 2000-2013 között 2,8%-kal. Ugyancsak csökkenést mutat a 15-59 évesek aránya is (2,5 %), ezzel összefüggésben a 60 év feletti lakosság aránya 5,3% -kal nőtt. Összességében elmondható, hogy a népesség öregedő tendenciát mutat, ezzel párhuzamosan nőtt az eltartott népesség aránya.
2011-ben a városban a népesség 53 % nő, 47 % férfi.
Bácsalmáson négy telephelyen működő napközi otthonos óvodában, valamint két telephelyből álló általános iskolában folyik a gyermekek és fiatalok nevelése, oktatása. Középfokú képzésben a Hunyadi János Gimnázium és Szakiskolában részesülhetnek a térség és a város fiataljai. A térségnek nincs felsőfokú oktatási intézménye.
A gazdasági élet területei közül a mezőgazdaságban és az iparban foglalkoztatottak száma a meghatározó, de fejlődik az igényekhez alkalmazkodó kereskedelmi és a szolgáltatási szféra is.
Bácsalmás városban 2011-ben a NFSZ adatai szerint 4652 fő 15 és 64 év közötti, munkaképes ember élt. A népszámlálási adatokkal összevetve ebből foglalkoztatott 2190 fő volt. A foglalkoztatottak aránya 2001-ben a 15-64 éves népességen belül 46,56% volt, míg ez az adat 2011-ben enyhe emelkedést mutatva 49,75 %-ra emelkedett.
A naponta ingázó foglalkoztatottak száma folyamatosan nő.
A térségben meghatározó a mezőgazdasági tevékenység. Az erre szakosodott lakosság a helyi és környékbeli társasági és magán tulajodú - családi - gazdaságokban talál munkalehetőséget. A földművelésből és állattenyésztésből kikerülő termékek feldolgozására nem épült ki megfelelő ipar. A meglevő vállalkozások jelentős része helyi kereskedelemben tevékenykedik.
A 2011-es népszámlálás adatai szerint:

Bácsalmás város sportjának általános jellemzése, helyzete
Bácsalmás város nagy múltú és eredményes sporthagyományokkal rendelkezik. Sportolói sikeresen szerepeltek a sportági szakszövetségek által kiírt bajnokságokon, szpartakiádokon, diákversenyeken. Elsősorban a labdarúgás, a kézilabda és a torna volt közkedvelt. A harmadik évezred elején meghonosodtak a településen a küzdő sportágak.

Jelenleg az alábbi sportegyesületek és sport klubok működnek a városunkban:
· Petőfi VSE
· Szent László Határrendész Közhasznú SE
· Bácsalmási Bácska SE
· Jurinovits Miklós Sporthorgász SE
· Bácsalmási Küzdősport Egyesület
· Bácsalmási Sprint SE
Sportolók sportszervezetenkénti, sportágankénti megoszlása:

	Egyesület/Klub
	Sportág
	Résztvevők száma
	Összesen

	
	
	felnőtt
	utánpótlás
	diák
	

	PVSE
	labdarúgás
	22
	121


	
	143

	
	kézilabda
	30
	168
	
	198

	Bácsalmási Bácska SE
	fogathajtás
	44
	
	
	44

	
	sakk
	
	
	
	

	
	biliárd
	23
	
	
	23

	Határőr SE
	cselgáncs
	5
	
	
	5

	
	labdarúgás
	15
	
	
	15

	
	paint ball
	20
	
	
	20

	Sporthorgász SE
	horgászat
	414
	121
	
	535

	Küzdősport Egyesület
	karate
	40
	
	
	40

	Testépítő klub
	testépítés
	12
	
	
	12

	Bácsalmási Sprint SE
	asztalitenisz
	9
	
	
	9

	
	cselgáncs
	5
	
	14
	19

	Vörösmarty M. Ált. Isk. ISK
	torna
	
	
	49
	49

	
	kézilabda
	
	
	17
	17

	
	labdarúgás
	
	
	52
	52

	
	atlétika
	
	
	15
	15

	Hunyadi Gimn. ISK
	atlétika
	
	
	10
	10

	
	labdarúgás
	
	
	30
	30

	
	torna
	
	
	12
	12

	
	kézilabda
	
	
	15
	15

	
	röplabda
	
	
	34
	34

	Önszerveződés
	labdarúgás
	35
	
	
	35

	
	futás
	20
	
	
	20

	Mindösszesen:
	
	
	
	
	1151


Versenysport
A versenysport életben maradásához - a tehetséges sportolók, a kiváló szakemberek munkája mellett - döntően hozzájárul a települési Önkormányzat anyagi és erkölcsi támogatása. A versenyszerű sportolók amatőr sportegyesületi tagként sportolnak a sportegyesületekben. Egyesületeink és oktatási intézményeink közül jó néhányan részt vesznek, országos tehetségkutató és tehetséggondozó programokban.
Versenysport sportágai:
-
Többfordulós bajnokságban résztvevők:
· felnőtt férfi labdarúgás,
· U 21 labdarúgás,
· U 17 labdarúgás,
· U 14 labdarúgás
· felnőtt férfi kézilabda,
· felnőtt női kézilabda,
· a labdarúgásnál a 14 év alatti korosztályok Bozsik egyesületi tornákon mérik össze tudásukat,
· a kézilabdánál az utánpótláskorúak számára szintén tornarendszerű lebonyolítás van
· férfi asztalitenisz (egyéni és csapat)
-
alkalmankénti versenyeken illetve tornarendszerű lebonyolításban résztvevők:
· cselgáncs,
· karate,
· biliárd,
· úszás,
· baranta
· labdarúgás utánpótlás
· U 7 korosztály
· U 9 korosztály
· U 11 korosztály

· U 13 korosztály

· kézilabda utánpótlás:
· U 11 korosztály
· U 12 korosztály
· U 13 korosztály

· U 14 korosztály

· Serdülő

· Ifjúsági

Diáksport
Közoktatási intézményeinkben iskolai sportkörök működnek. Az ISK tagjai különböző sportcsoportokban tevékenykednek. Az iskolai sportkörök cél- és tevékenység rendszerükkel szolgálják a fiatalok egészséges és sportos életmódra, rendszeres fizikai aktivitásra nevelését, személyiségük fejlesztését.
A diákok kétfajta versenyrendszerben mérik össze tudásukat, képességeiket. Az alapfokú versenyrendszer biztosítja a nem egyesületben sportoló tanulók részére a rendszeres mozgást, játékot, sportprogramokat. Ezek a sportolók az iskolai házibajnokságok és körzeti versenyek után kerülnek a megyei döntőbe. A legkiválóbb diáksportolóknak diákolimpiai versenyrendszer biztosítja, hogy iskolájukat eredményesen képviseljék. 5 korcsoportban, nemek szerinti elkülönítésben bonyolított versenyeken az országos döntőben, melyre a körzeti, területi, és megyei döntőkről lehet továbbjutni. Legkiemelkedőbb eredményeket a diáksportban a tornasportban értek el diákjaink (rendszeresen eredményesen vesznek részt a Magyar Diák Sportszövetség országos tornadöntőjében).
A kétszintű versenyeztetés célja az utánpótlás-nevelés, a kiválasztás lehetőségeinek bővítése, segítve a sportági szakszövetségek-szakosztályok utánpótlás-nevelési rendszerét.
Közoktatási intézményeinkben működő sportcsoportok:
· torna,
· kézilabda,
· atlétika,
· labdarúgás,

· röplabda.
Szabadidősport
A társadalom szemléletváltozásának következményeként az emberek szabadidejükben egyre inkább az aktív pihenést, a mozgást választják. Egyre többen fordulnak a szabadidősport és az úgynevezett divatsportágak felé.
A legnépszerűbb sportágak közé tartozik a labdarúgás, asztalitenisz, horgászat, tánc, testépítés, aerobic, horgászat, paint ball.
A Sporttörvény a települési önkormányzatok kötelező feladatául szabja egyebek között a szabadidősport feltételeinek fejlesztését is.
Rendszeres rendezvények:
· Majális kupa,
· Gyermek- és Ifjúsági Sportnap,
· Krisztin Mátyás labdarúgó emléktorna,
· Engi Erzsébet kézilabda emléktorna,
· Zsóka kupa tornaverseny,
· Folcz Tóbiás amatőr teremlabdarúgó bajnokság.
Fogyatékkal élők sportja
A Fogyatékkal Élők Sportszervezeteinek Magyarországi Szövetsége a fogyatékkal élő emberek diáksportjának megteremtését, valamint fejlesztését célzó projektek megvalósításával és a Fogyatékosok Nemzeti Sportszövetségének megalakulásával megindultak azok a folyamatok amelyeknek célja, hogy a fogyatékkal élő emberek minden tekintetben az épekével azonos feltételek mellett élvezzék a sport, a mozgás örömét.
Bácsalmáson a fogyatékkal élő emberek sportolási lehetőségeinek nincsenek külön lehetőségei, nincsen a településen önálló szervezetük, szakosztályuk.
Sportlétesítmények
A város sportlétesítményeinek száma bővíthető, mérete és állaga eltérő, fejleszthető. A szabadtéri sportlétesítmények mérete megfelelő, de szinte valamennyi felújításra szorul. A kiszolgáló helyiségek, öltözők, WC-k, zuhanyzók legtöbbje az egészségügyi elvárásoknak, valamint a kor követelményeinek nem felelnek meg.
Számos sportágnak nincs megfelelő méretű, színvonalú, jól kiépített létesítménye. Az új divatsportágak színhelye gyakorta nem sportlétesítmény.
	Helye
	Megnevezése
	Tulajdonos
	Állapot

	Petőfi u. 59.
	biliárd szalon
	magán
	használaton kívüli

	Petőfi u. 60/a. (óvoda)
	óvodai tornaszoba
	önkormányzat
	felújítandó

	Rákóczi u. 27. (iskola)
	iskolai tornaterem
	önkormányzat
	felújítandó

	
	beton kézilabdapálya
	önkormányzat
	elhanyagolt

	Szt. János u. 1. (sporttelep)
	2 db labdarúgó pálya
	önkormányzat
	használható

	
	400 m-es salak borítású futópálya
	önkormányzat
	felújított

	
	beton kézilabdapálya
	önkormányzat
	felújítandó

	
	kisméretű műfüves labdarúgópálya
	önkormányzat
	jó minőségű

	
	öltöző- és raktárépület játékos kijáróval
	önkormányzat
	folyamatosan fejlesztett

	
	nyitott lelátó
	önkormányzat
	továbbfejlesztendő

	
	klubhelyiség
	önkormányzat
	használható

	Szt. János u. 3. (Tanuszoda)
	tanuszoda
	önkormányzat
	jó minőségű

	
	strandröplabda pálya
	önkormányzat
	használhatatlan

	
	régi medence
	önkormányzat
	használhatatlan

	Szt. János u. 5. (Gimnázium)
	teniszpálya
	önkormányzat
	jó minőségű, bővítendő

	
	kézilabdapálya
	önkormányzat
	használhatatlan

	
	200 m-es futópálya
	önkormányzat
	felújítandó

	
	strandröplabda pálya
	önkormányzat
	használhatatlan

	Szt. János u. 7. (sportcsarnok)
	tornaterem
	önkormányzat
	részben felújított, tovább felújítandó

	Szt. János u. 9. (Művelődési Központ)
	kondi terem
	önkormányzat
	felújított, jó minőségű

	• Szt. János u. 26. (iskola)
	tornaterem
	önkormányzat
	felújítandó

	
	kézilabdapálya-
	önkormányzat
	felújítandó

	Kígyós -tó
	Horgász-tó
	egyesület
	karbantartást igényel, fejleszthető


Bácsalmás város sport szakigazgatásának bemutatása
A város sportigazgatási feladatait korábban a Polgármesteri Hivatal sportreferense látta el. Átszervezést követően ez a feladat jelenleg ellátatlan. Valamennyi sportegyesület önálló vezetőséggel rendelkezik, saját költségeivel gazdálkodik. Működésük összefogása, koordinálása, a sportszervezetek közös gondolkodása, kölcsönös segítésének kérdése nem megoldott.
Sportreferens által elvégzendő feladatok:
· sportigazgatási feladatok ellátása,
· sporttal foglalkozó szervezetek működésének támogatása,
· diák-, és szabadidős versenyrendszer működtetése,
· szabadidősport koordinálása.
Sportfinanszírozási rendszer
A sportrendezvények, bajnokságok, versenyek száma és színvonala folyamatosan emelkedik. A további fejlődéshez illetve a szinten tartáshoz, valamint az eredményesség növeléséhez az anyagi erő mértékének növelése is szükséges. Sportszervezeteink tevékenységüket három csatornás támogatási rendszeren keresztül fedezik. Az önkormányzaton kívül különböző pályázatok (pl. TAO program, civil szervezete támogatási pályázata, Leader pályázat), szponzorok, támogatásával tudnak megfelelő anyagi hátteret biztosítani működésükhöz, valamint rendezvényeik lebonyolításához.
A HELYZETELEMZÉSBŐL ADÓDÓ CÉLOK
ÉS FELADATOK BEMUTATÁSA

A város sportfejlesztésének elsődleges célja lakosainak egészségmegőrzése, ifjúságának sportra való nevelése, valamint a versenysport fejlesztésének támogatása. A városi sportkoncepció feladata, hogy egységes irányt mutasson a Sporttörvénnyel és az Európai Sport-Charta-val összhangban, a helyi sajátosságok figyelembevételével a sport és a szabadidősport fejlesztésének területén.
A helyzetelemzésből következően megállapítható, hogy a sport minden területén előremutató eredményeket csak úgy lehet elérni, ha a lakosság sporthoz való hozzáállását és a feltételeket biztosító szervezetek sporttal kapcsolatos nézetét pozitívan befolyásolják. Elsődleges feladat, hogy mindenki számára látható és elérhető legyen a testmozgás azon megjelenési szintje, mely igényeinek és adottságainak a legmegfelelőbb,
Versenysport
A város versenysportjának fejlesztése nem elszeparáltan működő feladat. Az utánpótlás tömegbázisának megteremtése a diáksport működésének is egyik kiemelt feladata.
A 4 éves ciklus első szakaszában az eddig elért eredmények és pozitív hatások megtartása mellett a gazdasági stabilitás megőrzése a cél, ehhez elsősorban a TAO támogatási rendszeren keresztül kell a támogatók bevonását elérni. A tárgyi eszköz beszerzések során törekedni kell a helyi kötődésű, magyar kis és középvállalkozások bevonására. A PVSE tekintélyes múlttal rendelkező sportegyesületként örömmel vesz részt a látványsportágak, elsősorban a labdarúgás és a kézilabda megújításában és fejlesztésében.
A létesítmények biztosításának nagy része az önkormányzatra hárul.
Megfelelően támogatni kell az egyesületek-szakosztályok működési feltételeinek biztosítását. A támogatás több szintű:
· anyagi dotálás működéshez (közvetlenül nem annyira jellemző)
· létesítmény használat biztosítása,
· pályázati önrész biztosítása fejlesztésekhez
Feladatok:
· utánpótlás tömegbázisának növelése,
· sportlétesítmények fejlesztése, felújítása,
· új sportlétesítmények építése (sportcsarnok)
· sportegyesületek működőképességének megtartása, támogatása
· önkormányzati támogatási rendszer kidolgozása,
· pályázati lehetőségek kihasználása,
· a város sportjában kimagasló munkát végzők erkölcsi elismerése,
· nemzetközi kapcsolatok kialakítása.
Diáksport
A sportszervezetek egyre inkább önálló jogi személyként juthatnak pályázati és egyéb bevételekhez. Az iskolákban a Diák Sportegyesületek  megalakítása még előttünk álló feladat, melyet ösztönözni, segíteni kell.
Másik fejleszthető terület a diáksportba bekapcsolódó gyerekek létszámának növelése. Ez két úton érhető el. Egyrészt a jól működő versenyrendszer mellett a szabadidős rendezvények számának növelésével és a részvétel megfelelő értékelésével. Nagyobb figyelmet kell fordítani a fiatalok meggyőzésére, szemléletük formálására.
Feladatok:
· diáksportolók számának növelése,
· diáksport egyesületek létrehozásának ösztönzése,
· diák-szabadidős rendezvények számának növelése,
· pályázati lehetőségek kihasználása,
· nemzetközi iskolai szintű kapcsolatok kialakítása,
· egészséges életmód szemléletének formálása.
Szabadidősport
A város szabadidősportjának hatékonyabb működése érdekében a szerkezet felépítése mellett hangsúlyt kell kapnia a propagandának, amelyet mind az írott, mind az elektronikus médián keresztül el kell juttatni a lakossághoz. Ahhoz, hogy ezek népszerűek legyenek, jól szervezett, színvonalas rendezvények lebonyolítására van szükség. Mivel a sportlétesítmények és egyéb közterületek általában önkormányzati tulajdonban vannak, nélkülözhetetlen a helyi vezetés bevonása a szervezésbe, illetve a kivitelezés támogatásába.
A fent említett irányvonal szerint lehetővé válna a szabadidősport tömegbázisának növelése a lakosság szélesebb rétegének bevonása a mozgásgazdagabb életmód kialakításában.
Feladatok:
· népszerű programok, kampányok,
· pályázati lehetőségek kihasználása,
· a meglévő sportlétesítmények használatának biztosítása,
· a szabadidős területi versenyrendszerek kialakításának segítése.
Fogyatékkal élők sportja
Elsődleges feladat igény esetén a fogyatékkal élők egészségi és fittségi állapotának fejlesztése. Minden korosztály számára meg kell teremteni a lehetőséget fogyatékosságának megfelelő sporttevékenység végzésére, valamint biztosítani kell részvételi lehetőségét a diák-, szabadidő- és esetlegesen a versenysportban.
Feladatok:
· fogyatékosokkal foglalkozó intézmények bevonása a rendszeres 
sporttevékenységbe,
· integrált sportolási lehetőségek megteremtése,
· pályázati lehetőségek kihasználása.
Nemzetközi és egyéb kapcsolatok
Törekedni kell a párbeszéd fenntartása, felújítása mellett gyakorlati feladatok megvalósítására. A lehetőségek felmérése után támogatni kell - főleg az utánpótlás korú versenyzők - a testvérvárosokban történő sportversenyeken való részvételt.
Folyamatos kapcsolatot kell tartani a településről származó, sportban vagy sportdiplomáciában eredményes emberekkel. Szakmai segítségükkel, iránymutatásukkal kell a város sportéletét jobbá, teljesebbé tenni.
Középtávú beruházási és fejlesztési terv 2015-2019.
2015.
év:
	Létesítmény neve
	Feladat
	Megvalósítás módja

	Városi Sporttelep
	Lelátó lefedés és felújítás
	TAO pályázattal

	Városi Sporttelep
	Kézilabda csarnok építése beton kézilabdapálya helyén
	Pályázati támogatással

	Tanuszoda
	Strandröplabda pálya kialakítása
	Szponzori támogatással

	Gimnázium udvara
	Tenisz- és atlétikai központ I. ütem megvalósítása
	Állami támogatással


2016.
év:

	Létesítmény neve
	Feladat
	Megvalósítás módja

	Gimnázium udvara
	Tenisz- és atlétikai központ II. ütem megvalósítása
	Állami támogatással

	Városi Sporttelep
	Térkövezés – átjárhatóság és létesítmény megközelíthetőségek biztosítása
	Pályázati támogatással

	Sportcsarnok
	Vizesblokk, szertár és nevelői szoba rekonstrukciója, épületgépészeti fejlesztés, nyílászáró csere
	Uniós támogatás

	Szt. János utcai általános iskola
	Tornaterem burkolatának megújítása, épületgépészeti és nyílászáró korszerűsítése
	Pályázati támogatással

	Közterület
	Utcai sportpark létesítése (Street Workout zóna)
	Szponzori támogatással


2017. év:

	Létesítmény neve
	Feladat
	Megvalósítás módja

	Tanuszoda
	Kültéri medence létesítése
	TAO pályázattal

	Városi Sporttelep
	Műfüves pálya lefedése
	Pályázati támogatással

	Városi Sporttelep
	Látogatói vizesblokk kiépítése, mobil eszközöknek tároló létesítése
	Pályázati támogatással

	Rákóczi úti általános iskola
	Tornaterem burkolatának megújítása, épületgépészeti és nyílászáró korszerűsítése
	Pályázati támogatással

	Óvodák
	Meglévő tornaszobák felújítása, illetve új tornaszobák kialakítása meglévő helyiségek átalakításával
	Pályázati támogatással

	Sportcsarnok
	Eszközfejlesztések
	Állami támogatással


2018. év:
	Létesítmény neve
	Feladat
	Megvalósítás módja

	Városi Sporttelep
	Futópálya borításának megújítása
	Pályázati támogatással

	Városi Sporttelep
	Labdarúgó pálya teljes felújítása (új borítás, locsolórendszer)
	TAO pályázattal

	Szt. János utcai és Rákóczi úti iskola
	Öltöző helyiségek felújítása, bővítése
	Pályázati támogatással

	Lovaspálya
	Pálya újrafüvesítése, világítás kiépítése, térburkolás
	Leader támogatással


2019. év:
	Létesítmény neve
	Feladat
	Megvalósítás módja

	Városi Sporttelep
	Eredményjelző tábla beszerzése, nagypálya világítás kiépítése
	Pályázati támogatással

	Városi Sporttelep
	Nagy műfüves pálya építése az edzőpályán
	Pályázati támogatással

	Szt. János utcai és Rákóczi úti iskola
	Meglévő kézilabdapályák burkolatának korszerűsítése
	Pályázati támogatással


A képviselő-testület a 2015. június 9-i rendkívüli zárt ülésén az alábbi határozatot hozta meg:
172/2015. (VI. 09.) Bácsalmás v. öh.

Dr. Sövény Mihály József, Sövény József 

Lőrinc és dr. Sövény Zita eladók és 

Vida Sándor vevő adásvételi szerződése 

ügyében benyújtott kifogás elbírálása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) dr. Sövény Mihály József (szül.: ……………………….., anyja neve: ………………..) …………………….. sz., Sövény József Lőrinc (………………………., anyja neve: …………….) ………………………… sz., és ………………………….. (szül.: ………………….., anyja neve: …………………) …………………….. sz. alatti lakosok, mint eladók és Vida Sándor …………………………. sz. alatti lakos, mint vevő az ingatlan-nyilvántartásban Bácsalmás külterület 0364/32 hrsz. alatt felvett 7537 m2 területű, 21,43 AK értékű, szántó művelési ágú földingatlannak az egészhez viszonyított 466/2143 részilletőségű földterületre 2014. november 19-én kötött adásvételi szerződés  hatósági jóváhagyása ügyében a Magyar Agrár-, Élelmiszergazdasági és Vidékfejlesztési Kamara Bács-Kiskun Megyei Elnöksége (a helyi földbizottság feladatkörében eljárva) által 2015. 05. 11-én kiadott állásfoglalása ellen a vevő részéről benyújtott kifogást elfogadja és a jogügylet vonatkozásában kiadott kamarai állásfoglalást megváltoztatja az alábbiak szerint:

A Képviselő-testület a tárgyban szereplő adás-vételi szerződés megkötését Vida Sándor ………………………………….. sz. alatti lakos vevővel támogatja. 

A mező- és erdőgazdasági földek forgalmáról szóló 2013. évi CXXII törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény (a továbbiakban Fétv.) 103/A. § (2) bekezdése szerint: „A képviselő-testület megváltoztatja a kifogással érintett állásfoglalást, ha annak kiadására a Földforgalmi törvény 23–25. §-ának megsértésével került sor, egyébként a kifogást elutasítja.”
A Képviselő-testület álláspontja szerint a kamara állásfoglalását a mező,- és erdőgazdasági földek forgalmáról szóló 2013. évi CXXII. törvény (a továbbiakban: Földforgalmi törvény) 24. § (2) bekezdésének megsértésével adta ki, tekintettel arra, hogy a jogügyletet a Földforgalmi törvény 24. § (2) bekezdés c) pont cc) alpontjának megfelelően érdemben nem értékelte: állásfoglalása részletesebb indokolást nem tartalmaz, amely az állásfoglalást alátámasztaná. 

Vida Sándor vevő regisztrált földműves, illetőleg regisztrált családi gazdálkodó az érintett földeket földművelés céljából vásárolja meg, a földszerzéshez szükséges feltételekkel rendelkezik. A hatályos jogszabályok nem határozzák meg az indokolható gazdasági szükséglet nélküli, felhalmozási célú földszerzés fogalmát. 

A Földforgalmi törvény 68. § (5) bekezdése szerint a képviselő-testület döntése ellen további jogorvoslatnak, panasznak, felszólalásnak nincs helye.
2.
A Képviselő-testület felkéri a jegyzőt, hogy a határozat közlésével kapcsolatos teendőket tegye meg.

Határidő: azonnal 

Felelős: Patocskai Ibolya jegyző 

Operatív felelős: Farkas Zoltánné szociális és hatósági osztályvezető

- A határozatról értesül: 

- kivonattal:
1. Németh Balázs polgármester 


2. Patocskai Ibolya jegyző


3. Farkas Zoltánné szociális és hatósági osztályvezető

- levélben: 
1. Vida Sándor …………………………. sz. 


2. Bács-Kiskun Megyei Kormányhivatal Földhivatala 6000 Kecskemét,

 Fecske u. 25. (határozat, kifogás, kamarai állásfoglalás)


3. Nemzeti Agrárgazdasági Kamara Bács-Kiskun Megyei Szervezete 

6000 Kecskemét, Tatár sor 6. sz.

